Diari Oficial de la Generalitat Valenciana


Sumari del DOGV 1579, del 04-07-1991 (1991/821956)

ORDRE de 30 d'abril de 1991, de la Conselleria de Cultura, Educació i Ciència, per la qual es convoca un concurs públic per a l'adjudicació d'ajudes a la creació literària.
----------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1991/04/30/(2)/dof/vci/html**

### Dades del document

Número de DOGV
:   1579

Data del DOGV
:   04-07-1991

Secció del DOGV
:   DISPOSICIONS GENERALS

Número del document
:   1991/821956


Data del document
:   30-04-1991

Organisme emissor
:   Conselleria de Cultura, Educació i Ciència

Tipus de document
:   Ordre

Ordre de 30 d'abril de 1991, de la Conselleria de Cultura, Educació i Ciència, per la qual es convoca un concurs públic per a l'adjudicació d'ajudes a la creació literària.  
El foment de la cultura és uns dels objectius fonamentals de l'actuació de la Generalitat Valenciana que, en compliment de l'article segon de l?Estatut d'Autonomia de la Comunitat Valenciana, exerceix les accions per al desplegament i el foment de les peculiaritats del poble valencià i per facilitar-ne l'accés als béns culturals.  
En aquesta línia d'actuació, cal que es done suport als autors amb la finalitat de promoure i estimular les tasques de creació literària.  
Per tot això, fent ús de les facultats que em confereix l'article 35 de la Llei de Govern Valencià 5/83, de 30 de desembre de la Generalitat Valenciana,  
ORDENE  
Article únic  
Es convoca concurs públic per a la concessió d'ajudes a la creació literària, en valencià o castellà, i s'aproven les bases de la convocatòria que s'inclouen com a annex d'aquesta ordre.  
DISPOSICIONS FINALS  
Primera  
Hom faculta la Directora General de Patrimoni Cultural perquè, dins l?àmbit de les seues competències, adopte les resolucions necessàries per a l'aplicació i desplegament d'aquesta ordre.  
Segona  
Aquesta ordre entrarà en vigor l?endemà de la publicació en el Diari Oficial de la Generalitat Valenciana.  
València, 30 d'abril de 1991.  
El Conseller de Cultura, Educació i Ciència,   
ANTONI ESCARRE I ESTEVE  
ANNEX  
Bases per a la concessió d'ajudes a la creació literària en valencià o en castellà per a 1991.  
Primera  
Se concediran cinc ajudes a autors valencians o residents a la Comunitat Valenciana per a la realització de altres tants treballs de creació literària en valencià o castellà.  
L'import de les ajudes serà de set-centes cinquanta mil (750.000 PTA) pessetes cada una, a càrrec de l'aplicació pressupostària 05.65.965.9.627.28, dins de la línia 405/000/91, anomenada de promoció de la literatura de creació en la Comunitat Valenciana.  
L'import global màxim destinat a aquestes ajudes serà de tres milions set-centes cinquanta mil (3.750.000) pessetes.  
Segona  
Les persones interessades podran presentar al Registre General de la Conselleria de Cultura, Educació i Ciència, als Serveis Territorials respectius, als Centres d'Informació de l?Oficina d'Informació, Iniciatives i Reclamacions de la Generalitat Valenciana o per qualsevol dels mitjans establerts a l'article 66 de la Llei de Procediment Administratiu, un escrit amb indicació de les dades personals en què expressen la intenció d'optar per una d'aquestes ajudes. Adjuntaran a l?escrit currículum del sol·licitador o sol·licitadors, i una memòria detallada de l?obra per a la qual és sol·licitada l'ajuda. Es recomanable que aquesta memòria incloga una mostra d'algun fragment ja realitzat del projecte.  
Tercera  
Els escrits de sol·licitud deuran presentar-se en el termini de quaranta cinc dies naturals comptadors des de l?endemà de la publicació de l?ordre de convocatòria en el Diari Oficial de la Generalitat Valenciana.  
Quarta  
La Directora General de Patrimoni Cultural nomenarà una comissió integrada per la Sra. Pilar Pedraza Martínez, el Sr. Jaume Pérez Montaner, la Sra. María García-Lliberós i el Tècnic Superior del Llibre, el qual actuarà com a Secretari. La comissió estarà presidida per la Directora General de Patrimoni Cultural.  
Cinquena  
Aquesta comissió examinarà les sol·licituds presentades i elevarà proposta de resolució a la Directora General de Patrimoni Cultural, per a la concessió de les ajudes abans de dos mesos des de la finalització del termini de presentació de sol·licituds.  
Sisena  
L'import de les ajudes es farà efectiu a la finalització i lliurament dels treballs a la comissió.  
Setena  
Són obligacions del beneficiari:  
a) Realitzar i presentar a la comissió tres exemplars del treball realitzat, el qual fonamenta la concessió de l'ajuda. L'esmentat treball haurà de ser inèdit i no haver rebut cap altra ajuda d'entitats publiques o privades abans de la finalització del termini de presentació d'originals, abans del 30 de setembre de 1992.  
b) Acreditar davant la Conselleria de Cultura, Educació i Ciència, la realització dels treballs literaris previstos, i el compliment de requisits i les condicions que determinen la concessió o el gaudi de l'ajuda.  
c) Fer constar, en cas de publicació del treball, el patrocini de la Conselleria de Cultura, Educació i Ciència de la Generalitat Valenciana.  
d) La submissió a les actuacions de control financer que corresponguen a la Intervenció General, en relació amb les ajudés concedides.  
Vuitena  
Els beneficiaris de les subvencions hauran de demostrar, prèviament al cobrament, que es troben al corrent de les seues obligacions tributàries i davant la Seguretat Social.  
1. S'entendrà que un beneficiari es troba al corrent de les seues obligacions tributàries quan es donen les circumstàncies següents:  
a) Estar donats d'alta en llicència fiscal.  
b) Haver presentat les liquidacions o els documents d'ingrés de l'Impost sobre la renda de les persones físiques, de l'impost sobre societats i dels pagaments a compte o fraccionats o de les retencions a compte d'ambdós de l'Impost sobre el Valor Afegit.  
c) Haver presentat la relació anual d'ingressos i pagaments a què es refereix el RD 2529/1986, de 5 de desembre.  
2. Les circumstàncies esmentades en l'article anterior es demostraran de la forma següent:  
a) Les del punt a) mitjançant l'alta o l?últim rebut, i les dels punts b) i c) presentant-hi les declaracions i els documents d'ingrés el termini reglamentari de presentació dels quals, hagués vençut durant els dotze mesos immediatament anteriors a la data de la sol·licitud de la subvenció.  
b) Quan es realitzen pagaments en exercicis posteriors al de la concessió, la demostració que preveu el paràgraf anterior s'haurà de realitzar tant referida al moment de la concessió com per a l'expedició de les primeres ordres o propostes de pagament que tinguen lloc en els exercicis posteriors següents.  
c) En el cas que per haver-se concedit ajornament o fraccionament en el pagament dels deutes tributaris no s'hagen fet els ingressos corresponents aquesta circumstància es demostrarà amb la còpia de la resolució on es concedeix aquest benefici, llevat per al que estableix l'article 158.2 del Reial Decret 2384/1981, de 3 d'agost, respecte a l?impost sobre la Renda de les Persones Físiques.  
d) Els documents previnguts en aquest apartat s'hi presentaran en original o còpia autenticada o compulsada. Així mateix hauran de dur el número d'identificació fiscal.  
3. A l?efecte del que disposa el paràgraf primer d'aquesta base i es considerarà que el beneficiari de la subvenció compleix les seues obligacions davant la Seguretat Social quan es donen les circumstàncies següents:   
a) Estar inscrita l?empresa en la Seguretat Social o, si escau, el beneficiari afiliat i en alta en el règim de la Seguretat Social que corresponga, per raó de l'activitat de l'empresa o subjecte responsable.  
b) Haver donat d'alta, si escau, els treballadors que tinga al seu servei.  
c) Estar al corrent en el pagament de les quotes i altres conceptes de recaptació conjunta d'aquestes i, així mateix, estar al corrent en el pagament dels capitals cost-renda i altres quantitats que han d'ingressar les empreses que han estat declarades responsables per prestacions al seu càrrec.  
4. Les circumstàncies esmentades en el punt anterior es demostraran mitjançant certificat de la Tresoreria Territorial de la Seguretat Social respectiva, com que és inscrit i si escau, afiliat en el règim de la Seguretat Social que corresponga per raó de l'activitat del beneficiari de la subvenció; s'haurà de trobar al corrent en el pagament de les quotes i altres conceptes de recaptació conjunta, mitjançant els oportuns documents de cotització diligenciats per l?oficina recaptadora, relatius a la liquidació de quotes no incloses en el certificat. Com a màxim, podran exigir-se documents de cotització o justificants de pagament corresponents a dotze mesos anteriors a la data de la sol·licitud de la subvenció. Així mateix, en el certificat a què es refereix aquest número, haurà de figurar si el beneficiari resulta o no deutor de la Seguretat Social pels capitals costrenda o d'altres prestacions i, en cas afirmatiu, si està o no al corrent del seu pagament.  
Els documents esmentats s'hi presentaran en original o còpia autenticada o compulsada. Quan es realitzen pagaments en exercicis posteriors al de la concessió, la demostració que preveu el número anterior s'haurà de realitzar tant referida al moment de la concessió, com per a l?expedició de les primeres ordres o propostes de pagament que tinguen lloc en els exercicis posteriors.  
Novena  
Tota alteració de les condicions tingudes en compte per a la concessió de la subvenció, i en tot cas l?obtenció concurrent de subvencions o ajudes atorgades per altres administracions o ens públics o privats, podrà donar lloc a la modificació de la resolució de concessió.  
L'import de les subvencions regulades en aquest article en cap cas podrà ser de tal quantia que, aïlladament o en concurrència amb subvencions o ajudes d'altres administracions públiques o d'altres ens públics o privats, supere el cost de l'activitat que ha de desenvolupar el beneficiari.  
Dècima  
Serà procedent el reintegrament de les quantitats percebudes i l'exigència de l?interés de demora des del moment del pagament de la subvenció, en els casos següents:  
a) Incompliment de l?obligació de justificació.  
b) Obtenir la subvenció sense complir les condicions requerides per això.  
c) Incompliment de la finalitat per a la qual fou concedida la subvenció.  
d) Incompliment de les condicions imposades als beneficiaris amb motiu de la concessió de la subvenció.  
Igualment, en el supòsit recollit en el paràgraf segon de l'apartat anterior, quan la subvenció principal siga de la Generalitat Valenciana pertocarà el reintegrament de l?excés obtingut sobre el cost de l'activitat desenvolupada.  
Onzena  
Quan en l?exercici de les funcions d'inspecció o control, es deduesquen indicis de la incorrecta obtenció, gaudi o destinació de la subvenció o ajuda percebuda, els agents encarregats de la seua realització podran acordar la retenció de les factures, els documents equivalents o substitutius i de qualsevol altre document relatiu a les operacions en què aquests indicis es manifesten.  
Dotzena  
Els autors conservaran tots els drets que els corresponguen sobre les obres que siguen objecte d'aquestes ajudes.


Còpia Permalink ELI